Document ID: /roh_data/filtered/fineweb-2-filterrobots_roh.jsonl.gz/19421

Plirs giugaders han ussa l’experientscha da 2 stagiuns en la segunda liga. Perquai è era la finamira dal trenader Urs Casutt pli auta, che da be tener la liga. El prenda en mira in plaz tranter 5 ed 8.
Casutt cuntent cun preparaziun
Cun la preparaziun ed il stadi da l’equipa è il trenader cuntent. Era sch’igl è stà in temp turbulent a Schluein, cun il nov stadion, la nova plazza da ballape, il camp dal HSV ed il gieu tranter Schluein Glion e l’equipa da la Bundesliga, sin la preparaziun n’haja quai betg gì in’influenza negativa – anzi positiva, uschia Urs Casutt.
Emprim gieu è mez avust
L’emprim gieu da la stagiun dat l’emprima squadra da la US Schluein Glion ils 15-08-2015 a chasa cunter Triesen. Quai di datti era in program accumpagnant e la festa d’inauguraziun dal stadion e la nova plazza da ballape.